cyanic-selkie/wikianc huggingface dataset:
Corry Brokken
Liv og virke
I 1976 kom hun tilbake til Eurovision Song Contest 1976, som programleder fra Congresgebouw i Haag. Året før hadde gruppa Teach-In vunnet konkurransen i Stockholm med låten «Ding-a-dong». Brokken vendte tilbake til konkurransen for siste gang i 1997, da hun leste opp poengene til den nederlandske juryen.
Jus og senere karriere
I 1976 begynte Corry Brokken å studere jus og arbeidet deretter som advokat frem til 1988, da hun ble ansatt som stedfortredende dommer i 's-Hertogenbosch.
Corry Brokken gjorde comeback i 1996 med albumet Nooit gedacht (norsk: det hadde jeg aldri trodd) som hun gjorde reklame for i noen TV-programmer. Albumet ble ingen suksess, og hun gikk over til å skrive sine memoarer. Disse ble utgitt i 2000 under tittelen Wat mij betreft (for min del).
I 2006 var hun fast gjestespiller i teatergruppa Purper i showet Purper 100, men hun måtte stå over den andre sesongen på grunn av sviktende helse. Samme år utkom en dvd med høydepunkter fra hennes tidlige TV-show, under navnet «Een avondje uit met Corry Brokken» (ute en kveld med Corry Brokken).
Lutherske messer (Bach)
Lutherske messer (Lutherische Messen eller Kleine Messen) av Johann Sebastian Bach er betegnelsen på fire korte messer i F-dur, A-dur, g-moll og G-dur, BWV 233 – 236 som tonesetter den latinske messes kyrie og gloria.
I den katolske kirkemusikken kalles slike messer missa brevis eller bare missa, i den protestantiske også «luthersk messe». Til sammenligning består en fullstendig tonesetting av alle messedelene (missa tota) av fem deler: kyrie, gloria, credo, sanctus (inkludert hosanna og benedictus) og agnus dei.
Beskrivelse
Bachs missae var, i motsetning til den senere Messe i h-moll, trolig ment for bruk i liturgien. Sannsynlig ble de skrevet noen år etter en Missa beregnet på det katolske hoffet i Dresden (1732) som senere ble satsene «Kyrie» og «Gloria» i h-moll-messen, i dag dateres de lutherske messene til rundt 1738/39. De kan være skrevet for kunstmesénen og forleggeren grev Franz Anton von Sporck eller oppført for ham i Böhmen.
I disse korte messene er kyriene ensatsige, tredelte korsatser, mens gloria-tekstene er delt i fem satser med åpnende og avsluttende korsatser og soloarier innimellom. Spilletiden tilsvarer en gjennomsnittlig kantate, noe som taler for at de hadde et praktisk formål i gudstjenesten.
I likhet med Messe i h-moll er Lutherske messer såkalte «parodier»; de består nesten utelukkende av omarbeidinger av eksisterende kor og arier. De oppussede kantatene stammer overveiende fra Bachs tid i Leipzig. Fordi den opprinnelige tyske kantateteksten måtte erstattes med latinsk prosa var det nødvendig med endringer i sangpartiene.
Dette arbeidet kan ses på som uttrykk for at Bach mot slutten av livet bestrebet seg på å framstille verk som han så som spesielt verdifulle i en tidløs kontekst.
Gottlob Frege
Friedrich Ludwig Gottlob Frege (født 8. november 1848 i Wismar i Tyskland, død 26. juli 1925 i Bad Kleinen i Tyskland) var en tysk matematiker, logiker og filosof, som anses som en av opphavsmennene til matematisk logikk og analytisk filosofi.
Bakgrunn
Gottlob Frege var den eldre av ekteparet Auguste og Carl Alexander Freges to sønner. Etter å ha tatt studenteksamen på gymnaset i Wismar, påbegynte han i 1869 studier i matematikk, fysikk, kjemi og filosofi på Universitetet i Jena. Dette var blitt ham anbefalt av hans tidligere privatlærer Leo Sachse. Etter et par års studier i Jena skiftet Frege - sannsynligvis etter tilskyndelse fra sin matematikk- og fysikkprofessor, Ernst Abbe - i 1871 til Universitetet i Göttingen. Her tok han i 1873 doktorgraden i matematikk med avhandlingen Über eine geometrische Darstellung der imaginären Gebilde in der Ebene (Om en geometrisk fremstilling av imaginære figurer i plan).
Karriere
Det følgende året, 1874, vendte Frege tilbake til Jena, der han de neste fem årene ga privatundervisning, til han i 1879 fikk ansettelse ved byens universitet. I Jena ble han også den 14. mars 1887 gift med Margarete Katharina Sophia Anna Lieseberg og i 1896 utnevnt til adjungert professor, noe som betød at Frege etter tyve års akademisk arbeid for første gang hadde en fast - om enn relativt beskjeden - inntekt. Hittil hadde han først og fremst vært økonomisk avhengig av sin mor, og i tillegg av honorarer og undervisningstimer på en skole for barn av det høyere borgerskap.
Frege publiserte artikler om logikk og matematikk i en rekke tidsskrifter, men hverken disse eller de mer omfangsrike skriftene hans vekket noen videre gjenklang i fagmiljøet. Likevel arbeidet Frege videre på et større verk om aritmetikkens grunnlover som skulle gi matematikken et solid fundament i logikken.
Årene etter 1900 ble imidlertid harde for Frege. I et brev av 16. juni 1902 påpekte Freges britiske kollega Bertrand Russell, som ellers var en stor beundrer av Freges arbeid, en motsigelse, eller en antinomi, i hans teori (Russells paradoks). Dette var et hardt slag for Frege og hans livsverk. Privat ble Frege i 1904 rammet av at både hans kone og hans gode venn Ernst Abbes døde.
Frege gikk etter noen års sykdom offisielt av med pensjon i 1918, og flyttet til Bad Kleinen, like ved fødebyen Wismar.
Logikk
Freges og blant annet George Booles og Ernst Schröders arbeid var med på å drive logikkens utvikling så langt at det ble mulig å undersøke matematikkens grunnlag ved hjelp av matematisk logikk).
Matematikk
Frege lanserte i Grundlagen der Arithmetik (Aritmetikkens grunnlag) et logistisk program innenfor den gren av matematikken som kalles aritmetikk. Dette programmet, å begrunne aritmetikken i predikatslogikken, forfulgte han senere strengt i Grundgesetze der Arithmetik (Aritmetikkens grunnlover).
Fylkesvei 294 (Rogaland)
Fylkesvei 294 (Fv294) i Rogaland gikk mellom Figgjo i Sandnes og Ålgård i Gjesdal. Veien var 2,1 km lang.
Gottlob Frege
Matematikk
Det er i denne, Freges logisisme, Russell i 1902 finner den før omtalte motsigelsen eller antinomien (Russells paradoks).
Fylkesvei 294 (Rogaland)
2019 ble veien del av fylkesvei 4424.
Gottlob Frege
Filosofi
Selv om Frege var matematiker, er det artiklene om språk han ble og ennå er mest kjent for. De fleste av disse artiklene er skrevet for å belyse sider av logikken, men kom i ettertid til å bidra sterkt til den såkalte "språklige vendingen" i filosofien. Sentralt i Freges språkfilosofiske arbeid står verket Über Sinn und Bedeutung (Om mening og betydning). Her innfører Frege et skille mellom betydning, som er gjenstanden et navn henviser til, og mening som er den måten navnet henviser på, dvs. på hvilket vis navnet gir betydningen ("Gegebenheitsweise").
Som første eksempel bruker Frege navnene Morgenstjerne og Aftenstjerne, som har samme betydning, nemlig planeten Venus, men henviser til gjenstanden på hver sin måte, altså stjernen som ses om morgenen og stjernen som ses om aftenen, noe som derfor gir navnene ulik mening.
Rolando Bianchi
Rolando Bianchi (født 15. februar 1983 i Lovere i Italia) er en italiensk tidligere fotballspiller.
Bryllupsmarsj
En bryllupsmarsj er et musikkstykke som blir spilt på orgelet under et bryllup. Det spilles et stykke under brudens inngang og et annet når det gifte paret går ut etter seremonien.
Kjente bryllupsmarsjer
De mest vanlige bryllupsmarsjene i vestlige brylluper er
En rekke andre bryllupsmarsjer finnes også. Noen av disse er:
Åpningsseremonien til Vinter-OL 2010
Åpningsseremonien for Vinter-OL 2010 ble avholdt den 12. februar 2010 klokken 18.00 lokal tid på BC Place Stadium i Vancouver i Britisk Columbia i Canada. Dette var første gangen i historien at åpningsseremonien til et OL ble holdt innendørs.
Lekene ble offisielt åpnet av generalguvernøren i Canada, Michaëlle Jean. Organisasjonskomitéen VANOC dediserte seremonien til Nodar Kumaritashvili, den georgiske akeren som døde tidligere samme dag i forbindelse med trening til OL. Cirka 60 000 tilskuere så seremonien, og om lag 4 500 mennesker deltok som artister, dansere o.l.
Nasjonsparaden
Paraden startet, som tradisjonen tilsier, med Hellas først. Landene kom deretter inn i alfabetisk rekkefølge til paraden ble avsluttet med vertsnasjonen Canada. Nasjonene ble presentert på både fransk og engelsk, som er de to offisielle språkene i Canada.
Kenney Jones
Kenneth Thomas Jones, vanligvis kun kjent som Kenney Jones, (født 16. september 1948) er en britisk musiker best kjent som trommeslager i The Small Faces, The Faces og The Who.
Jones var med i The Small Faces fra 1965 til bandet ble oppløst i 1969. Da Steve Marriott gav seg, var han med på å starte The Faces sammen med de gjenværende medlemmene fra The Small Faces samt Rod Stewart og Ron Wood fra The Jeff Beck Group. Da Stewart fikk stor suksess som soloartist mens Wood begynte å spille med The Rolling Stones, ble imidlertid The Faces oppløst i 1976. To år senere døde trommeslageren i The Who, Keith Moon, og Jones tok over. Han spilte med The Who frem til 1985.
Lynndie England
Lynndie Rana England (født 8. november 1982) er en tidligere amerikansk soldat i militærpolitireserven som ble kjent for tortur av irakiske krigsfanger i Abu Ghraib. I 2005 gikk bilder av torturscener som hennes medsoldater hadde tatt verden rundt. Hun ble dømt i en amerikansk krigsrett til tre år i fengsel.
Hun ble født i Ashland, Kentucky, USA, og vokste opp i Fort Ashby, West Virginia, som datter av en jernbanearbeider.
Tortur i Abu Ghraib
Etter at saken ble kjent, inngikk England 2. mai 2005 en avtale hvor hun innrømte skyld mot en mildere dom, en såkalt plea bargain. 4. mai samme år ble avtalen forkastet av oberst James Pohl, som ledet krigsretten, fordi nye vitnemål tydet på at hun ikke hadde forstått at hun gjorde noe galt da handlingene ble utført, slik at saken måtte føres for retten. 26. september 2005 ble hun dømt for et tilfelle av konspirasjon for å begå kriminelle handlinger, fire tilfeller av mishandling av fanger og et tilfelle av uanstendig oppførsel. Hun ble frikjent for et annet tilfelle av konspirasjon.
Den 27. september 2005 ble England dømt til fengsel i tre år. Hennes medsoldater Ivan Frederick, Javal Davis, Charles Graner, Megan Ambuhl, Sabrina Harman, Armin Cruz og Jeremy Sivits ble også dømt i saken. England ble løslatt 1. mars 2007.
Banc d’Arguin nasjonalpark
Banc d'Arguin nasjonalpark (fransk: Parc National du Banc d'Arguin) ligger på Mauritanias atlanterhavskyst, mellom hovedstaden Nouakchott og Nouâdhibou. Parken, som er et verdensarvområde, er et svært viktig vinterkvarter for trekkfugler, særlig vadefugler. De utenforliggende havområdene er blant de rikeste fiskefeltene i Vest-Afrika. Ønsket om å beskytte fiskeriene var et vesentlig motiv ved opprettelsen av nasjonalparken.
Nasjonalparken ble opprettet i 1976; den ble et Ramsarområde i 1982 og et verdensarvområde i 1989.
Sjøområdene har store områder med sjøplanter som utgjør viktige klekkeområder for fiskene. Parken representerer et verdifullt og unikt eksempel på at Saharaørkenen grenser direkte til Atlanterhavet. Landskapet omfatter sanddyner, marskland, mangrovesumper, mudderflater skapt av tidevannet, og et mylder av kanaler, banker og småøyer. De viktigste hekkesonene er sandstrendene, inkludert øyene Tidra, Niroumi, Nair, Kiji og Arguim.
Dette unike landskapet, med meget lav menneskelig aktivitet, gjør parken til vinterkvarter for mer enn 2 millioner trekkfugler fra Nord-Europa, Sibir og Grønland, noe som tilsvarer 30% av trekkfuglene fra disse områdene. Viktige trekkfuglarter her er flamingoer, sandlo, tundralo, polarsnipe, rødstilk, lappspove, skjestork (Platalea leucorodia leucorodia), sandterne og andre terner.
Bestanden av hekkende fugler er også bemerkelsesverdig stor og variert. Mellom 25 000 og 40 000 par, fra 15 ulike arter, gjør dette til en av de største hekkeområdene for sjøfugl i Vest-Afrika. Hekkefuglene omfatter blant annet langhaleskarv, hvitpelikan, rovterne, kongeterne, makrellterne, dvergterne, tøyleterne, gråhodemåke, smalnebbmåke. Typiske afrikanske former er strandhegre og underarter av gråhegre (Ardea cinerea monicae) og skjestork (Platalea leucorodia balsaci).
Parken er hjem for om lag 25 % av verdens bestand av munkeseler (Monachus), kanskje den eneste bærekraftige bestanden. To truede arter havskilpadder ruger her, og området har også en verneverdig restbestand av dorcasgaselle (Gazella dorcas).
Scream Bloody Gore
Bakgrunn
Siden 1984 hadde prosjektene Chuck Schuldiner var involvert i vært veldig ustabile, og bandmedlemmer kom og gikk. Ofte var Schuldiner alene igjen i bandet, og han flyttet mellom Orlando, Tampa, San Francisco og Toronto på leting etter nye medlemmer. I 1985 var han nok en gang i San Francisco, hvor han kom i kontakt med trommeslager Chris Reifert. De to fant tonen, og i april spilte de inn demoen Mutilation. Bandet hadde utgitt en rekke demoer i årene 1984 og 1985, som hadde blitt godt mottatt i metal-undergrunnen, men det var først med Mutilation at Death virkelig slo an. Bandet signerte platekontrakt med Combat Records, og entret studio i juli 1986.
Wesendonck-Lieder
Wesendonck-Lieder (WWV 91) er en sangsyklus bestående av fem lieder (sanger) til tekster av Mathilde Wesendonck (1828–1902). Richard Wagner tonesatte Wesendoncks dikt i 1857 og 1858 mens han skrev operaen Tristan und Isolde og gav ut sangene på musikkforlaget C. F. Peters under tittelen Fünf Gedichte von Mathilde Wesendonk für Frauenstimme und Klavier.
Sangene, sammen med det symfoniske diktet Siegfried Idyll, er de to ikke-operatiske verkene av Wagner som oftest fremføres.
Bakgrunn
Sangene er settinger av dikt av Mathilde Wesendonck, kona til en av Richard Wagners velgjørere. Etter å ha deltatt i maioppstanden i Dresden i 1849, oppholdt Wagner seg i eksil i Zürich understøttet av Mathildes ektemann, den rike silkehandleren Otto Wesendonck. Mathilde og Wagner hadde et vennskaps- og (sannsynligvis platonsk) kjærlighetsforhold som stimulerte Wagner til å legge arbeidet med Der Ring des Nibelungen til side for å skrive Tristan und Isolde. Noen ganger hevdes det at Wagner og Mathilde hadde et kjærlighetsforhold; uansett, situasjonen og den gjensidige forelskelsen bidro absolutt til intensiteten i unnfangelsen av Tristan und Isolde.
Wagner solgte liedsettingene til forlaget Schott i 1860 for 1000 franc. Den første publiserte versjonen (1862) fikk tittelen Fünf Gedichte für eine Frauenstimme (Fem dikt for en kvinnestemme), og den første forestillingen ble gitt på forlagets residens i Mainz, av sopranen Emilie Genast, akkompagnert av Hans von Bülow. Det ble ikke gitt navn på forfatteren av tekstene ved første utgivelse; det ble ikke offentliggjort før etter Mathildes død i 1902. Den nåværende rekkefølgen av sangene vises for første gang i den publiserte versjonen, og dette har reist tvil om sekvensen er en ekte sangsyklus, eller bare bør betraktes som en samling av individuelle stykker.
Enkeltsangene
Wagner kalte selv to av sangene "studier" for Tristan und Isolde, og brukte for første gang visse musikalske ideer som senere er utviklet i operaen. I "Träume" kan man høre røttene til kjærlighetsduetten i 2. akt, mens "Im Treibhaus" (den siste av de fem som ble komponert) bruker musikk som senere ble utviklet i forspillet til akt 3.
Desire (album)
Desire er den amerikanske singer-songwriteren Bob Dylans 17. studioalbum, utgitt 5. januar 1976.
Det er et av Dylans album hvor det er mest samarbeidende med andre musikere. Mange av sangene inneholdt også backing vokal av Emmylou Harris og Ronee Blakley.
Det meste av albumet er skrevet av Jacques Levy og består av lange sang-historier, hvorav to raskt skapte kontrovers, den elleve minutter lange "Joey", som blir sett på som å forherlige den voldelige gangsteren Crazy Joey Gallo, og "Hurricane", åpningssporet som forteller en lidenskapelig beretning om drapssaken mot bokseren Rubin Carter, som sangen hevder de hadde plantet falske bevis mot. Carter ble løslatt i 1985.
Desire nådde nr. 3 i Storbritannia. Det ble nr. 1 på NME Album of the Year. Rolling Stone kåret Desire til nr. 174 på sin liste over The 500 Greatest Albums of All Time. Det ble kåret til nr. 761 i den tredje utgaven av Colin Larkins All Time Top 1000 Albums (2000).
Sporliste
Alle spor skrevet av Bob Dylan og Jacques Levy, bortsett fra spor 4 på side 1 som er av Bob Dylan.
Side en Side to
Medvirkende
Teknisk
Harish
Harish (hindi: हरीश) er et indisk mannsnavn. Harish også ett av de mange navnene på den hinduistiske guden Vishnu. Navnet må ikke forveksles med arabiske og greske Haris.
Utbredelse
Harish er et vanlig navn i India, men er lite utbredt i andre land.
Kjente personer med navnet
Personene i listen er ordnet kronologisk etter fødselsår.
John Blackley
John Henderson Blackley (født 12. mai 1948 i Westquarter, nær Falkirk) er en skotsk fotballtrener og tidligere spiller.
Blackley fikk 279 kamper som midtstopper for Hibernian og spilte også for Newcastle United, Preston North End og Hamilton Academical FC. Han fikk sju landskamper for Skottland og representerte landet i Fotball-VM 1974, der han spilte i 2–0-seieren over Zaire.
Blackley begynte sin managerkarriere med Hamilton i oktober 1981, mens han fortsatt var spiller. Han forlot Hamilton i 1983 og ble spillende trener i Hibs, hans første seniorklubb, og rykket deretter opp til managerstillingen på Easter Road i 1984. Hans siste managerjobb var med Cowdenbeath, som han forlot for å bli assistent for Gordon Wallace i Dundee.
For tiden er Blackley assistentmanager for Stirling Albion, og arbeider sammen med manager Jocky Scott.
Running Wild
Running Wild er et power metal-band fra Tyskland. Bandet har vært veldig viktig for utvikling av power metal-sjangeren, sammen med band som Helloween, Rage, Grave Digger og Blind Guardian.
I 2009 kunngjorde Rolf Kasparek at medlemmene i Running Wild skulle skille lag. Som en hyllest til sine tyske fans, spilte gruppa sin siste konsert på Wacken Open Air-festivalen juli 2009. Bandet kunngjorde imidlertid i oktober 2011 at bandet skulle gjenforenes.
Fylkesvei 4510
Fylkesvei 4510 går mellom Kjellingland og Heigre i Sandnes kommune.
Francesco Tavano
Francesco Tavano (født 2. mars 1979 i Caserta, Italia) er en fotballspiller.
Tavano debuterte i Serie A for Empoli mot Perugia 29. september 2002. 2006–2007 hadde han kontrakt med Valencia, men var våren 2007 på lån til Roma.
Før 2007–2008-sesongen gikk Tavano til Livorno.
Fritt fall (roman)
Fritt fall (originaltittel A Long Way Down) er en roman skrevet av Nick Hornby og utgitt i 2005. Romanen er en mørk komedie som spiller på teamer som selvmord, angst, depresjon og promiskuitet. Handlingen utspiller seg i det moderne storby-London og handler om fire selvopptatte personer - Martin, Maureen, Jess og JJ - som tilfeldigvis møtes nyttårsaften på taket av et høyhus. Alle er der for å ta livet av seg. Siden begynner de å snakke sammen, og blir etter hvert venner. De har ingenting til felles, men klarer å holde vennskapet gående.
Handling
Den vanærede TV-programlederen Martin Sharp, den ensomme husfruen Maureen (51 år gammel) den mislykkede musikeren JJ og den frekke tenåringen Jess (18 år gammel) møtes på Toppers' House i London på nyttårsaften. De ønsker alle å begå selvmord, ved å hoppe fra taket. Men planene deres for død i ensomhet blir imidlertid ødelagt når de møter hverandre. Etter å ha fortalt sine individuelle historier til de andre, bestemmer de seg for å vente med å begå selvmord og heller hjelpe hverandre. Dermed dannes en gruppe på fire uheldige og svært individuelle mennesker. Jesss betingelse for ikke å hoppe, er at de andre hjelper henne med å finne hennes tidligere skjæreste Chas.
Senere bestemmer JJ at de fire burde reise på ferie sammen. Martin, Jess og JJ hjelper Maureen med å finne et sted for Matty, sønnen hennes. En uke senere sitter de på fly til Tenerife. Der oppdager Jess en ung kvine som ligner veldig på hennes forsvunne søster Jen. Jess plager jenta, og de begynner å krangle. Av frustrasjon drikker Jess seg full, og politiet må ta henne tilbake til hotellet. Martin bestemmer seg for å forlate hotellet, etter en konflikt med Jess. Han begynner å vurdere sitt eget liv igjen livet, og bestemmer seg for at han ikke har gjort noen feil. Han gir andre mennesker skylden for hvordan livet hans har utviklet seg.
De møtes klokken 8 på taket av Toppers' House på Valentinsdagen. Der oppdager de en ung mann, som planlegger å hoppe fra taket. De forsøker å stoppe ham fra å begå selvmord, men han hopper likevel. De bestemmer seg for å reise hjem, og møtes neste ettermiddag. Martin forteller dem om en avis-artikkel han leste om at folk som ønsker å begå selvmord, trenger 90 dager på å overvinne situasjonen. Så de bestemmer seg for å vente med å begå selvmord, til 31. mars. Maureen og Jess bestemmer seg for å besøke Martins fraskilte kone Cindy, for å bringe henne tilbake til ham. Cindy Sharp bor sammen med barna sine i Torley Heath og har en ny partner Paul, som Maureen og Jess senere oppdager er blind. Cindy forklarer dem at Martin gjorde mange feil i ekteskapet, og at han ikke tok godt vare på barna deres. Etter det arrangerer Jess et møte, og inviterer pårørende til de fire. Til sammen dukker det opp 17 personer, men møtet blir en katastrofe. Jess og foreldrene hennes skriker til hverandre, fordi moren påstår at Jess hadde stjålet et par øredobber.
Mens de kjemper, løper Jess ut av Starbucks. JJ og et tidligere medlem av bandet hans forlater kjelleren for å slåss. Maureen, JJ og Martin skaffer seg etter hvert nye jobber. Martin er lærer, og vil starte et nytt liv. Når de nitti dagene har gått møtes de igjen på en pub i nærheten av Toppers' hus. De bestemmer seg for å gå på taket igjen. Mens de ser på London Eye fra taket, innser de at livene deres ikke er så ille likevel. De bestemmer seg for å utsette deres endelige avgjørelse om å begå selvmord, i ytterligere seks måneder.
Fylkesvei 4510
Frem til 2019 hadde veien betegnelsen fylkesvei 319.
Cappuccino
Cappuccino er en type kaffe med opphav i Wien på begynnelsen av 1800-tallet (muligens før), opprinnelig som «Kapuziner» av mørk kaffe med varm melk. Mest sannsynlig har den sitt navn fra kapusinermunkenes kutter, hvis farve kan minne om en blanding av kaffe og fløte. Gjennom espressomaskinens utbedringer i Italia i 1940-årene oppstod «Kapuziner» i «ny» skikkelse, tilberedt av espresso og steamet melk, og med italiensk navn.
Fra og med 2007 har italienerne sertifisert den italienske cappuccinoen.
Det som er spesielt med cappuccino er at sukker ikke er nødvendig, fordi melken i seg selv inneholder melkesukker som lager sitt eget søtningsstoff.
Normalbetong
Normalbetong er betong med tetthet mellom 2000 kg/m³ og 2600 kg/m³. Stort sett all betong som produseres er normalbetong. I enkelte tilfeller der det er viktig å spare vekt brukes lettbetong, og i svært sjeldne tilfeller brukes tung betong.
Guttejente
Guttejente er en betegnelse på ei jente som oppfører seg «gutteaktig», det vil si mer likt kjønnsrollene til gutter enn kjønnsrollene til jenter. Uttrykket avspeiler samfunn hvor det er ulike normer for gutters og jenters oppførsel. Beskrivelsene av hva som karakteriserer ei guttejente vil gjenspeile sin tids forventninger til kjønnsstereotypier.
Guttejenter har interesse for og kompetanse i aktiviteter som gjerne assosieres med gutter. Undersøkelser blant nordiske barn omkring 1980 gir disse beskrivelsene: «en guttejente leker gutteleker og er sammen med gutter. Hun bruker gutteklær og har kort hår, hun sloss og klatrer i trær. Hun er vill, modig, hissig.»
Ernst Cassirer
Ernst Cassirer (født 28. juli 1874 i Breslau i Tyskland, død 13. april 1945 i New York City) var en tysk filosof av jødisk opprinnelse. Han tok doktorgraden ved universitetet i Marburg i 1899, hvor han hadde studert med Hermann Cohen og Paul Natorp. Dermed ble han av mange oppfattet som nykantianer, selv om han senere utviklet sin egen kulturfilosofi.
FC United of Manchester
Football Club United of Manchester ble opprettet av misfornøyde Manchester United–fans etter at klubben hadde blitt kjøpt opp av den amerikanske mangemilliardæren Malcolm Glazer. Klubbens første sesong var 2005/06-sesongen. FCUoM begynte i det 10. nivået i England, North West Counties Football League Division Two, og i løpet av ett år hadde de nådd North West Counties Football League Division One, og de rykket året etter opp i Northern Premier League Division One. Laget rykket også opp det påfølgende året, og spiller per sesongen 2008/09 i Northern Premier League Premier Division på 7. nivå i det engelske ligasystemet. Klubben fikk raskt mange supportere, og stadion, Gigg Lane, som forøvrig eies av Bury FC, har som regel opp av opptil 4000 sang-glade tilskuere under kampene. (Noen klubber, gjerne 5 nivå høyere [ i Conference National ] har liknende tilskuertall.)
FCUM har også en nordisk supporterklubb, nemlig FCUM Supporters, Nordic Branch.
Hurricane (andre betydninger)
Hurricane kan vise til:
Liste over museer i Barcelona
Dette er en liste over museer i Barcelona.
Hrunamannahreppur
Hrunamannahreppur er en 1 375 km² stor kommune (sveitarfélag) i regionen Suðurland på Island, med 794 innbyggere ved utgangen av 2008. Kommunen ligger mellom elvene Hvítá i vest og Stóra-Laxá i øst. Disse danner kommunegrensene. Nabokommunene er Skeiða- og Gnúpverjahreppur i øst og sør, og Bláskógabyggð í vest. Det største tettstedet er Flúðir med 378 innbyggere (2008).
De fleste innbyggerne i kommunen jobber med landbruk (spesielt melkeproduksjon) og på Flúðir er det gartnerier og drivhus de fleste jobber med. I kommunen finnes det mye varmt vann som brukes til oppvarming av drivhus og boliger. Ordfører i kommunen er Ísólfur Gylfi Pálmason.
Randy Savage
Randall Mario Poffo (født 15. november 1952, død 20. mai 2011 i Tampa Bay, Florida, USA ), bedre kjent under artistnavnet «Macho Man» Randy Savage, var en amerikansk profesjonell bryter og skuespiller, best kjent for sin tid under World Wrestling Federation (WWF) og World Championship Wrestling (WCW). Han hadde også en kort karriere i Total Nonstop Action Wrestling (TNA). Savage vant tjue mesterskap i løpet av sin karriere som profesjonell bryter og er sju ganger verdensmester; to ganger WWF Champion, fire ganger WCW World Heavyweight Champion, og én gang USWA Unified World Heavyweight Champion. Han var også WWF Intercontinental Champion. WWE har kalt Savage den største internasjonale bryteren noensinne og har kreditert ham for å bringe «et høyere nivå av troverdighet til tittelen gjennom sin fantastiske forestillinger i ringen». Savage var WWF «kongen i ringen» 1987, og vinner av 1995 WCW World War 3.
Ablasjon
Ablasjon er definert som det å fjerne et materiale fra overflaten av et objekt ved fordampning eller andre erosjonsprosesser. Begrepet opptrer i romfysikk assosiert med gjeninntreden i atmosfæren, i glasiologi, medisin og passiv brannforkjempelse.
Glasiologi
I glasiologi brukes ablasjon om smelting av snø og is på breer, drivis eller snødekke gjennom ulike prosesser (fordamping, varmeledning og kalving). Det motsatte av ablasjon er akkumulasjon.
Åländsk Center
Åländsk Center (c) er et sentrumsorientert politisk parti på Åland. Det har siden dannelsen den 22. februar 1976 vært et av de mer dominerende partiene i Ålands lagting, hvor partiet fra 2011 er størst med 7 av 30 mandater. Åländsk Center er dannet etter mønster fra dets søsterpartier i Norden. Partileder siden 2010 er Harry Jansson.
Norwegisch-Deutsche Willy-Brandt-Stiftung
Den tyske politikeren   Willy Brandt    spilte en viktig rolle i utviklingen av forholdet mellom Norge og Tyskland. Bildet av han er brukt stiftelsen sin logo. Stiftelsen deler ut ulike stipend og Willy Brandt-prisen. Prisen deles ut til en person eller en institusjon som har arbeidet spesielt for de norsk-tyske forbindelser. Prisen består av en statuett og et diplom.
Alex Rodrigo Dias da Costa
Alex Rodrigo Dias da Costa bedre kjent som Alex (født 17. juni 1982 i Niterói) er en brasiliansk fotballspiller som spiller for AC Milan. Han ble kjøpt av Chelsea i 2004, men var på utlån til PSV Eindhoven i tre sesonger. Så spilte han 2 og halv år for den franske fotballklubben Paris-SG. Han ble kjøpt av AC Milan den 10. juni 2014
Nordlandsbunaden
Nordlandsbunaden for kvinner er en brodert bunad i grønt eller blått, som først ble presentert og godkjent i Hålogaland Ungdomslag i 1928. I det bunaden i stor grad er basert på draktmateriale fra Vefsn er den også kjent som Vefsnbunad.
Tilblivelse
I lengre tid fantes det ikke andre bunader i Nord-Norge enn Nordlandsbunaden, og den er regnet som bunad for både Nordland, Troms og Finnmark. Det var ungdomslagene på Helgeland som på 1920-tallet så behovet for en egen bunad for området, og i 1926 satte ned ei nemnd for å samle sammen draktmateriale fra området og komponere en bunad. Dette arbeidet ble gjennomført av Astrid Langjord, Anne Svare og Inga Rørvik. Den aller første nordlandsbunaden ble vist frem på årsmøtet til Hålogaland ungdomslag i ungdomslokalet Nybrotsheimen i Meisfjord i Leirfjord en av de første dagene i juli 1928. Den aller første nordlandsbunaden ble også utstilt i de store butikkvinduene til karl Jacobsens Enke i Sjøgata i Mosjøen.
Nordlandsbunaden for kvinner er en fritt komponert bunad, hvor broderiene er hentet fra to tøystykker funnet på gården Røyten i Vefsn, og fasongen er inspirert av brudekjole fra Ravassåsen i Vefsn. Bunadsbroderiet var inspirert og kopiert fra et gammelt broderi på to tøystykker som feilaktig har blitt kalt "en bringeklut og en lomme".
Det var Dina Kulstad som hadde skaffet tøystykkene med broderi fra "kona i Røyten". Røyten var en husmannsplass under Rynes, beliggende midt mellom Kulstadsjøen og Rynes, omtrent fire kilometer nord for Mosjøen. I dag er det ikke noe igjen av hverken det gamle Rynes eller Røyten. Rynes ble ødelagt av jernbanesporet som ble anlagt over tunet på 1930-tallet, og de siste restene i Røyten ble revet da riksveien forbi ble utvidet. Hvem var "kona i Røyten"? Hun het Nikoline Marie Thomassen (1881-1964), og overtok Røyten etter sine foreldre. Sammen med sin mann, Gustav Thomassen (1882-1955), fikk hun syv barn.
På Helgeland var det ingen tradisjon med bringekluter fra 1700-tallet og fremover. De to tøystykkene ble høsten 2017 undersøkt på nytt, og det viser seg at de mest sannsynlig er to deler av en gammel lue for kvinner. Tøystykkene er i rokokkostil, og dermed trolig sydd på slutten av 1700-tallet/tidlig 1800-tall. Ifølge muntlig tradisjon, skal de ha blitt brodert av en mann, og det er én mann som utmerker seg, nemlig Ole Henrichsen. Han var oldefaren til Nikoline ("kona i Røyten"), og ble født i 1774. Han giftet seg 18. oktober 1803 med Maren Hass Larsdatter Agersborg, som skulle arve Rynes. Han var skredder selv, og sønn av skredderen Oluf Smith. Selv om det ikke er gitt at mannlige skreddere også drev med prydsøm, er ikke dette noe vi kan utelukke. På denne tiden var en silkelue noe av det gjeveste en kvinne kunne ha. Det kan tenkes at Ole sydde den grønne lua som en gave til sin kone, en lue som lignet på de mønstrede silkeluene som vår så ettertraktet.
Helt frem til krigen (1940-45) var bunaden grønn. De som broderte og sydde bunaden, gikk fri for fargestoff til tøyet. De eksperimenterte og fikk frem den fine blåfargen som er brukt i dag. Den originale er altså grønn, og senere ble også den blå fargen godkjent.
I 2009 ble bunaden kåret til Norges vakreste bunad i en spørreundersøkelse gjennomført av Norsk Flid Husfliden.
Utforming
Livet og stakken på bunaden er i grønt eller blått ullstoff, i kvalitetene klede eller toskaft. Livet har et brodert blomstermotiv foran og bak, og stakken har det samme blomstermotivet som bord nederst. Det brukes en hvit linskjorte til bunaden, med stående krage og hvitsøm på hals- og håndlinninger. Bunadens forkle er stripet i samme farger som i bunaden, og ved bruk av sjal gjentas også de samme stripene og fargene her.
Referanser
5. "Nye funn omkring originalbroderiet til nordlandsbunaden" av Kari Sommerseth Jacobsen, i Årbok for Helgeland 2018.
Karl von Prantl
Karl von Prantl (født 28. januar 1820, død 14. september 1888) var en tysk filosof. I 1843 ble han doktor i filosofi ved Universitetet i München, der han også ble professor i 1859.
Amid
Amid er ett av tre typer stoffer i kjemien:
Amider er de mest stabile av alle karbonylgruppene.
I den første betydningen, som er referert til over, er et amid et amin hvor en av nitrogensubstituentene er en acyl gruppe. Dette blir generelt representert ved formelen: R1(CO)NR2R3, hvor enten en eller både R2 og R3 kan være hydrogen. Spesifikt, en amid kan også være et derivativ av en karboksylsyre hvor hydroksylgruppene er erstattet av et amin eller ammoniakk. Forbindelser der et hydrogen atom på nitrogen fra ammoniakk eller en amin er erstattet med et metall kation kalles også amider eller azanider.
Den andre betydningen av ordet amid er amid anionet, som er en deprotonisert form for ammoniakk (NH3) eller en amin. Det kan uttrykkes ved formelen: [R1NR2]-, og er en svært sterk base, fordi ammoniakk er en svak base og er analog som Brønsted syre.
Resten av denne artikkelen gjelder karbonyl-nitrogen betydningen av amid. For eksempler på anion amidet, se artiklene natriumamid og Litiumdiisopropylamid.
Medmor
Medmor er i Norge en kvinne som har juridisk medforelderstatus til et barn hun ikke er biologisk mor til, og som deler foreldrestatusen med barnets biologiske mor. Den som har medmor kan ikke ha en far i juridisk forstand, da medmor kommer i stedet for far.
Amid
Fremstilling
Amider fremstilles fra mer reaktive syrederivater ved reaksjon med ammoniakk eller en amin til et primært, sekundært eller tertiært amid (Schotten-Baumann reaksjonen):
Medmor
Medmor betegner kvinner som har en mors- og omsorgsrolle, i utgangspunktet sammen med biologisk mor. Hun har juridisk foreldrestatus sammen med hennes kvinnelige ektefelle eller samboers biologiske barn født etter assistert befruktning. Begrepet ble juridisk innført i Norge 1. januar 2009, gjennom Felles ekteskapslov. Det er bare mulig å bli medmor sammen med den som blir mor til barnet; enslige kan dermed ikke bli medmor. Dersom barnets mor avgår ved døden kan medmor likevel bli eneforelder til barnet.
Amid
Peptidbindinger
Proteiner og dermed alle enzymer består av aminosyrer, som er bundet sammen av amidgrupper. Amider som dannes ved kondensasjon av to aminosyrer, kalles peptider i biologien. Amidgruppen kalles for peptidbinding i biologien.
Medmor
Medmorskap fastsettes ifølge forskrift om fastsetjing av medmorskap ved to vilkår:
Begrepet medfar brukes også der to menn er gift eller samboere, og får barn.
Peter III av Russland
Peter III (russisk: Пётр III Федорович eller Pjotr III Fjodorovitsj født 21. februar 1728 på Kiel slott i hertugdømmet Holstein som Karl Peter Ulrich, død i Ropsja-palasset ved St. Petersburg) var tsar av Russland i seks måneder i 1762. Han var hertug av Slesvig-Holsten-Gottorp fra 1739 til 1762.
Liv og virke
Han var eneste sønn av hertug Carl Frederik av Slesvig-Holsten-Gottorp og Anna Petrovna, en datter av Peter den store. Han tilhørte en linje av fyrstehuset Oldenburg og grunnla linjen Holsten-Gottorp-Romanov.
Han besteg tronen den 5. januar 1762. Kort tid etter trakk han russiske tropper ut fra Syvårskrigen og signerte en fredsavtale den 5. mai 1762. Denne hendelsen blir kalt Mirakelet til huset Brandenburg Han ga 12,000 tropper til Preussen, og gjorde Preussen til en alliert. Dette endret maktbalansen i Europa, og gjorde ham mislikt blant det russiske folk.
Han ble avsatt i et statskupp den 8. juli 1762 til fordel for ektefellen Katarina, og han døde kort tid etter mens han satt i fangenskap.
Ulvo Ensemble
Ulvo Ensemble er en norsk jazzgruppe som ble startet 2004 av pianist Andreas Ulvo. Gruppen består av Andreas Ulvo (piano), Erlend Habbestad (cello) og Morten Barrikmo Engebretsen (klarinett).
Frekhaug hovedgård
Frekhaug hovedgård ligger i Holtermandsvegen 17 på sørøstsiden av Holsnøy i Alver kommune. Hovedhuset er et laftet, toetasjes tømmerhus med valmtak og liggende, hvitmalt panel. Bygningen har en portal i rokokko med initialene CH. Bygningen ble trolig oppført i 1780-årene og er omkranset av gråsteinsmurer.
Historie
På 1700-tallet ble gården Frekhaug eid av en rekke byborgere fra Bergen. I 1780 ble gården kjøpt av skipperborger Cort Abrahamsen Holtermann (1730–1813). Han oppførte trolig hovedhuset på gården og bodde der fast fram til sin døde. Albert Schriver kjøpte deretter gården i 1815. Han bodde her sammen sine tre ugifte søstre. Det finnes nedtegnelser av Elisabeth Welhaven fra et besøk hos Schriverfamilien rundt 1840. Fra 1914 var gården eid av Nordhordland indremisjon.
Fredning
I 1924 ble bygningen fredet av Riksantikvaren. Bygningen hadde dengang «tapeter -som tildels er bevaret- med malte jagtstykker i storstuen, blomster i "Blaastuen" etc». Ifølge Elisabeth Welhavens beretning fra rundt 1840 hadde tapetene motiver med malte hyrdeidyller.
Ombygninger
Hovedhuset ble innvendig ombygget i 1965 og et nytt trappehus ble etablert på den ene kortsiden. I 1976 ble taket lagt om og de opprinnelige teglpannene skiftet til ru betongstein. Bygningen preges i dag av å være sterkt ombygget innvendig, med bare noe bevart listverk og dører, samt deler av et eldre, stjernemønstret gulv i andre etasje. Bygningen brukes i dag som barnehage og eies av Nordhordland Folkehøgskule.
Prospekttegneren Johan F. L. Dreier har laget et prospekt med Frekhaug i 1812 som viser bygningen i sitt opprinnelige miljø.
Gaulverjabæjarhreppur
Gaulverjabæjarhreppur er en tidligere kommune (sveitarfélag) i regionen Suðurland på Island, med 140 innbyggere ved utgangen av 2005. Gaulverjabæjarhreppur ble i 2006 slått sammen med Villingaholtshreppur og Hraungerðishreppur og de ble til Flóahreppur.
Ásahreppur
Ásahreppur er en kommune (sveitarfélag) i regionen Suðurland på Island, med 182 innbyggere ved utgangen av 2008. Kommunen ligger lengst vest i fylket Rangárvallasýsla og ble stiftet 11. juli 1892 da Holtamannahreppur ble delt i to. Ásahreppur ble så delt i to 1. januar 1938 og da ble den nedre delen til Djúpárhreppur mens den øvre delen beholdt det gamle navnet.
Ásahreppur er delt i to områder; med lavlandsstrøk hvor innbyggerne holder til. Der er landbruk utbredt næringsvei. Høyfjellet er for det meste ubebygd, med bare fjellhytter, vannkraftverk og fjellveier (blant andre Sprengisandsvegur som ligger mellom Suðurland og Norðurland).
Ordfører i kommunen i 2009 var Eydís Þ. Indriðadóttir.
Philip Short
Philip Short (født 17. april 1945 i Bristol) er en britisk journalist og forfatter.
Short studerte hos Queens' College ved Universitetet i Cambridge, og jobbet som frilansjournalist fra 1967 til 1973, først i Malawi og senere i Uganda. Deretter jobbet han som utenrikskorrespondent for BBC i 25 år.
Live in Leipzig
Live in Leipzig er et konsertalbum fra det norske black metal-bandet Mayhem. Det ble spilt inn i Leipzig i Tyskland den 26. november 1990.
Philip Short
Han har skrevet flere bøker, blant annet biografier over Mao Zedong, Mao: A Life (2000) og Pol Pot, Pol Pot: Anatomy of a Nightmare (2005).
Han presenterte en TV-dokumentar om Mao Zedong kalt Mao's Bloody Revolution Revealed på den britiske TV-stasjonen Channel 5 i mai 2007.
Svømming under Sommer-OL 2008 – 200 meter individuell medley menn
Gard Kvale representerte Norge på denne øvelsen og satte norsk rekord, men kom seg ikke videre fra kvalifiseringsheatene.
Oversikt
Alle tider er China Standard Time (UTC+8)
Ny europeisk rekord
I finalen ble det satt ny europeisk rekord:
Ny asiatisk rekord
I finalen ble det satt ny asiatisk rekord:
Ny afrikansk rekord
I heat 6 ble det satt ny afrikansk rekord:
Philippe Mexès
Mexès debuterte i Serie A for Roma mot Fiorentina den 12. september 2004, og på mot  den 15. oktober 2002.
Trygve Ramberg
Trygve Fredrik Ramberg (født 1. mars 1932 i Lillehammer, død 31. mai 2002) var en norsk journalist og forlegger.
Ramberg var født i Lillehammer, og høstet erfaring som journalist i Gudbrandsdølen og Lillehammer Tilskuer før han i 1955 gikk for første gang til Aftenposten. Han var i en periode Aftenpostens korrespondent i New York, nyhetsredaktør (fra 1970) og sjefredaktør (1978– 1986), da han gikk til sjefsjobb i Universitetsforlaget, hvor han ble til 1997. Ramberg var styreleder i NRK i perioden 1990–98.
Trygve Ramberg ledet Norsk Presseforbund i perioden 1971–75. Han ble i 1997 utnevnt til Ridder av 1. klasse av St. Olavs Orden for sin mangeårige innsats for norsk kulturliv, blant annet for Forleggerforeningen og Nasjonalgalleriet.
Som student var han redaktør i Universitas og formann (titulert «Formand») av Det Norske Studentersamfund i 1958. I 1967 tok han sin magistergrad i statsvitenskap.
Han skrev blant annet boken ''Med folket. Historien om vårt kongehus'' (1987).
Psykolog
Psykolog er en betegnelse som internasjonalt brukes om en bred gruppe yrkesutøvere av faget psykologi, enten det forstås som et forskningsområde eller en profesjon. Psykologifaget er bredt og favner biologiske, kognitive, atferdsorienterte, sosiale og andre perspektiver, og ulike deler av psykologifaget har tilhørighet i både naturvitenskap, samfunnsvitenskap og helsevitenskap. Sentrale fagområder innen psykologi er f.eks. klinisk psykologi, kognitiv psykologi, nevropsykologi, organisasjonspsykologi, helsepsykologi, pedagogisk psykologi, sosialpsykologi og flere andre.
Den europeiske føderasjonen av psykologforeninger har etablert EuroPsy som en europeisk standard for psykologutdanning, som skiller mellom tre hovedtyper av psykologer: Klinisk- og helsepsykolog, utdanningspsykolog og arbeids- og organisasjonspsykolog. I alle tilfellene stiller standarden krav om fem års universitetsutdanning i psykologi. I samsvar med Bologna-prosessen for standardisering av høyere utdanning i Europa består en psykologutdanning i mange europeiske land av en treårig bachelorgrad i psykologi fulgt av en toårig mastergrad der man spesialiserer seg i en gren av psykologifaget, eksempelvis klinisk psykologi, helsepsykologi eller nevrovitenskap.
Internasjonalt brukes betegnelsen psykolog for det meste om alle personer med høyere utdanning i psykologi på minst masternivå, og personer med høyere forskningskompetanse i faget; f.eks. vil en professor i psykologi alltid kunne betegnes som psykolog, uansett opprinnelig utdanning. Psykolog er beskyttet tittel i flere land; i andre land kan mer spesifikke titler være beskyttet. Kravene til hvem som kan kalle seg psykologer varierer mellom ulike land; i de fleste land gir en lengre universitetsutdannelse i psykologi rett til å kalle seg psykolog. I Norge har det i lang tid eksistert både et forskningsorientert og et klinisk utdanningsløp i psykologi som har gitt ulike grader; utdanningsløpene er likeverdige og gir samme kompetanse i akademisk psykologi, men fra 1973 kan tittelen psykolog i Norge bare brukes av personer med offentlig godkjenning, fra 1999 autorisasjon, til å arbeide i feltet klinisk psykologi, en gruppe som i andre land stort sett omtales som kliniske psykologer og forstås som en av flere undergrupper av psykologer; den norske ordningen er et unntak fra den generelle regelen i Europa og har i 2000-årene i økende grad vært diskutert i tråd med en kraftig økning i masterkandidater i faget i etterkant av Bologna-prosessen. Universitetet i Oslo foreslo i 2019 å endre betegnelsen på profesjonen som krever autorisasjon til «klinisk psykolog» for å få samsvar med den internasjonalt dominerende terminologien.
Australia
Kravet for generell godkjenning som psykolog, den mest grunnleggende godkjenningen, er en fireårig bachelorgrad fulgt av enten en toårig mastergrad eller en toårig veiledet praksis (internship); muligheten til å gjennomføre praksis i stedet for mastergrad er vedtatt avskaffet og er under utfasing, og det stilles i fortsettelsen et krav om minst mastergrad for alle psykologer. Godkjenning innen psykologifagets ulike grener, f.eks. klinisk psykologi, organisasjonspsykologi, utdanningspsykologi eller sportspsykologi, krever kvalifikasjoner utover de som kreves for generell godkjenning. For å bli godkjent som klinisk psykolog kreves det en to års veiledet praksis i klinisk psykologi i tillegg til kravene for generell godkjenning.
Ikke alle kliniske psykologer i Australia har disse kvalifikasjonene, men medlemmer av The Australian Clinical Psychology Association (ACPA) er garantert å ha gjennomført denne opplæringen. Per 2017 jobbet cirka én av fire psykologutdannede i Australia som kliniske psykologer.
Danmark
I Danmark er psykolog fra 1994 en beskyttet tittel. Tittelen psykolog kan brukes av personer med avlagt femårig cand.psych.-grad fra universitetene i København, Aarhus eller Aalborg, avlagt mag.art.-grad i psykologi eller en annen godkjent minst femårig universitetsutdanning i psykologi. Det er ikke nødvendig å ha autorisasjon for å bruke tittelen psykolog, kun en godkjent utdanning i psykologi.
De danske gradene cand.psych. og mag.art. i psykologi, alternativt en annen minst femårig masterutdanning i psykologi fra et annet EU/EØS-land, gir rett til å bruke den beskyttede tittelen psykolog. Mag.art. er en rent forskningsorientert grad. Etter avlagt cand.psych.-eksamen kan man videreutdanne seg klinisk gjennom to års veiledet praksis, og dermed oppnå autorisasjon som klinisk psykolog. Autorisasjon er mest relevant for psykologer som jobber klinisk, og er mindre vanlig for psykologer som jobber med andre typer psykologarbeid, som uansett kan bruke tittelen psykolog etter fullført utdannelse. For psykologer i privat praksis gir autorisasjon mulighet til å inngå avtale med den offentlige sykeforsikringen. Psykolognævnet tildeler autorisasjon og fører register over autoriserte psykologer. Psykologer med autorisasjon kan bruke tittelen aut. psykolog for å skille seg fra andre psykologer som ikke har klinisk autorisasjon. Fordi også tittelen psykolog er beskyttet garanterer tittelen at personen har en lengre psykologutdanning fra en anerkjent institusjon, uansett om man har klinisk autorisasjon.
Belgia
I Belgia ble betegnelsen psykolog lovbeskyttet i 1993. Den kan brukes av personer som har en femårig mastergrad i psykologi fra et belgisk universitet eller en likeverdig utdanning fra et annet EU/EØS-land. Tittelen psykoterapeut er ikke beskyttet.
Nederland
I Nederland er ikke betegnelsen psykolog beskyttet. Den nederlandske psykologforeningen har i stedet etablert tittelen psykolog NIP (som angir medlemskap i foreningen), som er beskyttet under varemerkebestemmelser. Denne tittelen kan brukes av personer med mastergrad i psykologi samt et års arbeidserfaring.
Norge
Den eldste utdannelsen i psykologi i Norge var magistergraden (mag.art.), som ble innført i 1920 ved Universitetet i Oslo; graden var en forskerutdanning som bestod av en vitenskapelig avhandling og bygget på 7–8 års studier. Mellom 1928 og 1948 ble det utdannet til sammen 23 magistre i psykologi i Norge.